Pjotr Tšardynin

Pjotr Ivanovitš Tšardynin (, oikea sukunimi Krasavtšikov, Красавчиков; 8. helmikuuta 1878 Tšerdyn – 14. elokuuta 1934 Odessa) oli venäläinen elokuvaohjaaja, näyttelijä ja käsikirjoittaja.

Pjotr Tšardynin valmistui Moskovan filharmonisen seuran musiikki- ja draamakoulusta ja näytteli maaseututeattereissa. Vuodesta 1907 lähtien hän työskenteli Aleksandr Hanžonkovin elokuvayhtiössä näyttelijänä, ohjaajana ja käsikirjoittajana. Vuoteen 1917 mennessä Tšardynin ohjasi noin sata elokuvaa, jotka käsittivät muun muassa venäläisen kirjallisuuden klassikoiden filmatisointeja, suosittuja salonkimelodraamoja sekä komedioita. Niissä näyttelivät Venäjän ensimmäiset elokuvatähdet Vladimir Maksimov, Vitold Polonski, Ivan Mozžuhin ja Vera Holodnaja.

1920-luvun alussa Tšardynin asui muutaman vuoden ulkomailla. Palattuaan Neuvostoliittoon vuonna 1923 hän työskenteli ohjaajana Ukrainan elokuvahallinnon studioilla Odessassa ja Kiovassa.

Elokuvia 
 Les chrysanthèmes, 1914
 Kangastuksia, 1916

Lähteet

Aiheesta muualla 
 

Neuvostoliittolaiset elokuvaohjaajat
Neuvostoliittolaiset elokuvakäsikirjoittajat
Neuvostoliittolaiset näyttelijät
Venäläiset elokuvakäsikirjoittajat
Venäläiset elokuvaohjaajat
Venäläiset näyttelijät
Vuonna 1878 syntyneet
Vuonna 1934 kuolleet